
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 461 


27 Ιουλίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 


Αναγκαστική απαλλοτρίωση ακινήτων για τη βελτίωση 
- διαπλάτυνση της Εγνατίας Οδού στο τμήμα Ρεντί- 
να - Π. Στρυμόνα, Βόρεια Παράκαμψη Κερδυλίων - 

κόμβος Στρυμόνα Κ5, στο νομό Σερρών. 1 

Αναγκαστική απαλλοτρίωση έκτασης για την επέκτα¬ 
ση του Τμήματος Δοκίμων Αστυφυλάκων Ξάνθης, 

νομού Ξάνθης. 2 

Αναγκαστική απαλλοτρίωση ακινήτων για την κατα¬ 
σκευή του κόμβου Παλαιοκάστρου της νέας Ε.Ο. 
Σερρών - Σιδηροκάστρου - Προμαχώνα από χ.θ. 

8+700 έως χ.θ. 16+000 στο νομό Σερρών. 3 

Συμπλήρωση της 3844/4.12.1980 (ΦΕΚ 67 τ.Δ'/ 

6.2.1981) απόφασης του Νομάρχη Πρέβεζας. 4 

Κήρυξη ως αναδασωτέας εκτάσεως 0,400 στρεμμά¬ 
των στη θέση «Ρέθι» του Δήμου Αχαρνών, του Νο¬ 
μού Αττικής. 5 

Κήρυξη αναδασωτέας έκτασης 1,539 στρεμμάτων στη 
θέση «Αγ. Γεώργιος» περιφέρειας Δήμου Αφετών 

Νομού Μαγνησίας. 6 

Κήρυξη αναδασωτέας έκτασης εμβαδού «3.563» 
στρεμμάτων στην περιοχή των χωριών Νέων Ρου- 
μάτων - Πρασσέ και Σέμπρωνα Δήμου Μουσούρων 
Νομού Χανιών. 7 


ΑΠΟΦΑΣΕΙ Σ 

Αριθ. 1058812/5597/0010 (1) 

Αναγκαστική απαλλοτρίωση ακινήτων για τη βελτίωση - 
διαπλάτυνση της Εγνατίας Οδού στο τμήμα Ρεντίνα - 
Π. Στρυμόνα, Βόρεια Παράκαμψη Κερδυλίων - κόμβος 
Στρυμόνα Κ5, στο νομό Σερρών. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν.Δ/τος 797/1971 «περί αναγκαστι¬ 
κών απαλλοτριώσεων» σε συνδυασμό με τις διατάξεις του 


Β.Δ/τος 139/1971 «περί της αρμοδιότητος των νομαρχών 
προς κήρυξιν αναγκαστικών τινων απαλλοτριώσεων», 
όπως ισχύουν. 

2. Τις διατάξεις του άρθρου 23 του από 25 Νοεμβρίου 
1929 διατάγματος «περί κωδικοποιήσεως των περί κατα¬ 
σκευής και συντηρήσεως οδών κειμένων διατάξεων». 

3. Τις διατάξεις του άρθρου 1 του ν.653/1977 «περί υπο- 
χρεώσεως των παρόδιων ιδιοκτητών δια την διάνοιξη 
Εθνικών οδών κ.λπ.», όπως συμπληρώθηκαν με τις παρ.9 
και 10 του άρθρου 62 του Ν.947/1979 και την παρ.4 του 
άρθρου 9 του Ν.960/1979, για την εκτέλεση των οποίων 
εκδόθηκε το Π.Δ. 929/1979 καθώς και τις διατάξεις της 
παρ. 14του άρθρου 4του κεφ.Β'του Ν.2052/1992. 

4. Τις διατάξεις του άρθρου 34 του Ν.2040/1992. 

5. Την Α.Π. 81046/4-2-1998 κοινή απόφαση των Υπουρ¬ 
γών Περιβάλλοντος, Χωροταξίας και Δημοσίων Έργων 
και Γεωργίας, σχετικά με την έγκριση των περιβαλλοντι¬ 
κών όρων. 

6. Τη Δ12/δ/30345/27-1-1998 απόφαση του Υπουργού 
Περιβάλλοντος, Χωροταξίας και Δημοσίων Έργων «περί 
εφαρμογής άρθρου 1 του Ν.653/1977 «περί υποχρεώσεως 
των παρόδιων ιδιοκτητών για την διάνοιξιν εθνικών οδών». 

7. Την 1039386/441/Α0006/21-4-2000 (ΦΕΚ 571/21-4- 
2000 τ.Β') κοινή απόφαση του Πρωθυπουργού και του 
Υπουργού Οικονομικών, σχετικά με ανάθεση αρμοδιοτή¬ 
των στους Υφυπουργούς Οικονομικών, αποφασίζουμε: 

Κηρύσσουμε την αναγκαστική απαλλοτρίωση, για λό¬ 
γους δημόσιας ωφέλειας και ειδικότερα για τη τη βελτίω¬ 
ση - διαπλάτυνση της Εγνατίας Οδού στο τμήμα Ρεντίνα- 
Π. Στρυμόνα, Βόρεια Παράκαμψη Κερδυλίων-κόμβος 
Στρυμόνα Κ5, έκτασης συνολικού εμβαδού 20.329 μ2 που 
βρίσκεται στο νομό Σερρών και εικονίζεται με κλίμακα 
1:500 στο από Απριλίου 1997 και με αριθμό σχεδίου 1 κτη- 
ματολογικό διάγραμμα και στον αντίστοιχο κτηματολογι- 
κό πίνακα της Διεύθυνσης Συγκοιν. Έργων τ.14 ης ΠΥΔΕ 
του Υπουργείου Περιβάλλοντος, Χωροταξίας και Δημο¬ 
σίων Έργων, τα οποία έχουν συντάξει οι Ανάδοχοι Μελέ¬ 
της ΕΛΛΗΝΙΚΗ ΜΕΛΕΤΩΝ Α.Τ.Ε., Ν. Μωυσιάδης & Συ¬ 
νεργάτες ΕΠΕ , Γ. Ρούσος και Ν. Αλμπαντάκης και έχει θε¬ 
ωρήσει ο Διευθυντής της Διεύθυνσης Δ 12 του 
ΥΠ.ΠΕ.ΧΩ.Δ.Ε. Κ. Δεσύπρης, στις 15-9-1997. 

Στην έκταση που απαλλοτριώνεται προβάλλουν δικαιώ¬ 
ματα κυριότητας οι: 1) Διαμαντίδης Ηλίας, 2) Διαμαντίδης 
Ιωάννης και Ζαχαρίας, 3) Μπίκος Γεώργιος κ.λπ. 

Η απαλλοτρίωση κηρύσσεται υπέρ του Δημοσίου και με 
δαπάνη: α) του Δημοσίου που θα αντιμετωπισθεί με δα¬ 
πάνες του προγράμματος Δημοσίων Επενδύσεων για έρ- 

γα οδοποιίας αρμοδιότητας Γενικής Γραμματείας Δημο¬ 
σίων Έργων (αριθμός έργου 9771502 ΣΑΕ 071/2) και β) 
των παρόδιων ιδιοκτητών που ωφελούνται με τις προϋπο¬ 
θέσεις του νόμου, χαρακτηρίζεται δε ως κατεπείγουσα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουλίου 2000 

οι ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

ΑΠΟΣΤΟΛΟΣ ΦΩΤΙΑΔΗΣ ΚΩΝ. ΛΑΛΙΩΤΗΣ 


Αριθ. 1055269/5474/0010 (2) 

Αναγκαστική απαλλοτρίωση έκτασης για την επέκταση 
του Τμήματος Δοκίμων Αστυφυλάκων Ξάνθης, νομού 
Ξάνθης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΔΗΜΟΣΙΑΣ ΤΑΞΗΣ 

Έχοντας υπόψη : 

1. Τις διατάξεις του Ν.Δ/τος 797/1971 «περί αναγκαστι¬ 
κών απαλλοτριώσεων» σε συνδυασμό με τις διατάξεις του 
Β.Δ/τος 139/1971 «περί της αρμοδιότητος των νομαρχών 
προς κήρυξιν αναγκαστικών τίνων απαλλοτριώσεων». 

2. Τις διατάξεις του άρθρου 7 του Α.Ν. 162/1967 «περί 
τροποποιήσεως και συμπληρώσεως των διατάξεων περί 
αναγκαστικών απαλλοτριώσεων Α. Ν. 1731 /1939». 

3. Την 1039386/441 /Α0006/21 -4-2000 (ΦΕΚ 571/21-4- 
2000 τ.Β') κοινή απόφαση του Πρωθυπουργού και του 
Υπουργού Οικονομικών, σχετικά με ανάθεση αρμοδιοτή¬ 
των στους Υφυπουργούς Οικονομικών, αποφασίζουμε: 

Κηρύσσουμε την αναγκαστική απαλλοτρίωση έκτασης 
για την επέκταση του Τμήματος Δοκίμων Αστυφυλάκων 
Ξάνθης συνολικού εμβαδού 34.063,99 μ που βρίσκεται στο 
νομό Ξάνθης, και εικονίζεται με κλίμακα 1:1000 κτηματολο- 
γικό διάγραμμα και στον αντίστοιχο κτηματολογικό πίνακα, 
τα οποία έχει συντάξει ο μηχ/κός Αθανάσιος Γούναρης και 
έχει θεωρήσει ο Προϊστάμενος της Δ/νσης Δημοσίων Έρ¬ 
γων Α.Μ.Θ. Μηχ/κός Στυλιανός Στυλίδης στις 7-3-2000. 

Στην έκταση που απαλλοτριώνεται προβάλλουν δικαιώ¬ 
ματα κυριότητας οι: 1) Χριστοφορίδης Λεωνίδας, 2) Χατζη- 
σάββας Ιωάννης, 3) Κληρονόμοι Σαρρή Ευαγγελίας κ.λπ. 

Η απαλλοτρίωση κηρύσσεται υπέρ του Δημοσίου και με 
δαπάνη που θα καλυφθεί από τις πιστώσεις του Προγράμ¬ 
ματος Δημοσίων Επενδύσεων έτους 2000 (ΣΑΕ 031 Κωδι¬ 
κός Έργου 9531002 «Σχολή Αστυφυλάκων Ξάνθης»). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουλίου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΑΠΟΣΤ. ΦΩΤΙΑΔΗΣ ΜΙΧ. ΧΡΥΧΟΣΟΪΔΗΣ 


Αριθ. 1041994/3937/0010 (3) 

Αναγκαστική απαλλοτρίωση ακινήτων για την κατασκευή 
του κόμβου Παλαιοκάστρου της νέας Ε.Ο. Σερρών - Σι- 
δηροκάστρου - Προμαχώνα από χ.θ. 8+700 έως χ.θ. 
16+000 στο νομό Σερρών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν.Δ/τος 797/1971 «περί αναγκαστι¬ 


κών απαλλοτριώσεων» σε συνδυασμό με τις διατάξεις 
του Β.Δ/τος 139/1971 «περί της αρμοδιότητος των νο¬ 
μαρχών προς κήρυξιν αναγκαστικών τίνων απαλλοτριώ¬ 
σεων», όπως ισχύουν. 

2. Τις διατάξεις του άρθρου 23 του από 25 Νοεμβρίου 
1929 διατάγματος «περί κωδικοποιήσεως των περί κατα¬ 
σκευής και συντηρήσεως οδών κειμένων διατάξεων». 

3. Τις διατάξειςτου άρθρου 1 του ν.653/1977 «περί υπο- 
χρεώσεως των παρόδιων ιδιοκτητών δια την διάνοιξη 
Εθνικών οδών κ.λπ.», όπως συμπληρώθηκαν με τις παρ. 9 
και 10 του άρθρου 62 του Ν.947/1979 και την παρ. 4 του 
άρθρου 9 του Ν.960/1979, για την εκτέλεση των οποίων 
εκδόθηκε το Π.Δ. 929/1979 καθώς και τις διατάξεις της 
παρ. 14του άρθρου 4του κεφ.Β'του Ν.2052/1992. 

4. Τις διατάξεις του άρθρου 34 του Ν.2040/1992. 

5. Την Α.Π.69160/17-11 -1993 απόφαση έγκρισης των 
περιβαλλοντικών όρων. 

6. Τις διατάξειςτου άρθρου 2της αριθ. 1087903/1481/- 
0006Β/28-8-97 (ΦΕΚ 779/29-8-97 τ.Β') απόφασης του 
Υπουργού Οικονομικών, σχετικά με μεταβίβαση αρμοδιο- 
τήτωντου Υπουργού Οικονομικών στους Προϊσταμένους 
των Περιφερειακών Υπηρεσιών του ίδιου Υπουργείου 
πλην Γ.Λ.Κ. και Γ.Χ.Κ. 

7. Την 1039386/441/Α0006/21-4-2000 (ΦΕΚ 571/21-4- 
2000 τ.Β') κοινή απόφαση του Πρωθυπουργού και του 
Υπουργού Οικονομικών, σχετικά με ανάθεση αρμοδιοτή¬ 
των στους Υφυπουργούς Οικονομικών, αποφασίζουμε: 

Κηρύσσουμε την αναγκαστική απαλλοτρίωση, για λό¬ 
γους δημόσιας ωφέλειας και ειδικότερα για τη κατασκευή 
του κόμβου Παλαιοκάστρου της νέας Ε.Ο. Σερρών-Σιδη- 
ροκάστρου-Προμαχώνα από χ.θ. 8+700 έως χ.θ. 16+000 
έκτασης συνολικού εμβαδού 13.175 μ 2 που βρίσκεται στο 
νομό Σερρών και εικονίζεται με κλίμακα 1:500 στο κτημα- 
τολογικό διάγραμμα και στον αντίστοιχο κτηματολογικό 
πίνακα της Διεύθυνσης Δημοσίων Έργων Γενικής Γραμ¬ 
ματείας Περιφέρειας Κεντρικής Μακεδονίας, τα οποία 
έχει συντάξει ο Μηχ/κός Κ. Κασδάλης και έχει θεωρήσει 
για την εν λόγω Διεύθυνση της Περιφέρειας Κεντρικής 
Μακεδονίας ο Μηχ/κός Δημ. Γεωργιάδης. 

Στην έκταση που απαλλοτριώνεται προβάλλουν δικαιώ¬ 
ματα κυριότητας οι: 1) Αλεξανδρής Γρηγόριος, 2) Απιδο- 
πούλου Ευθυμία 3) Αλεξανδρίδου Ευτυχία κ.λπ. 

Η απαλλοτρίωση κηρύσσεται υπέρ του Δημοσίου και με 
δαπάνη: α) του Δημοσίου που θα αντιμετωπισθεί με δα¬ 
πάνες του προγράμματος Δημοσίων Επενδύσεων για έρ¬ 
γα οδοποιίας αρμοδιότητας Γενικής Γραμματείας Δημο¬ 
σίων Έργων (αριθμός έργου 9371513 ΣΑΕ 071/2 ) και β) 
των παρόδιων ιδιοκτητών που ωφελούνται με τις προϋπο¬ 
θέσεις του νόμου, χαρακτηρίζεται δε ως κατεπείγουσα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουλίου 2000 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 

Αριθ. 1049667/4835/Β0010 (4) 

Συμπλήρωση της 3844/4.12.1980 (ΦΕΚ 67 τ.Δ'/6.2.1981) 
απόφασης του Νομάρχη Πρέβεζας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Π.Δ. 551/88 «Οργάνωση Νομαρ- 
χιών-Οργάνωση Οικονομικών Υπηρεσιών» (ΦΕΚ259τ.Α'), 
όπως τροποιήθηκε και ισχύει. 

2. Τις διατάξεις του άρθρου 100 του Π.Δ 284/88 «Περί 
Οργανισμού Υπουργείου Οικονομικών». 

3. Τις διατάξεις του Ν.2218/1994 «Περί ίδρυσης Νομαρ¬ 
χιακής Αυτοδιοίκησης κ.λπ. (ΦΕΚ 90 τ.Α'), όπως τροπο¬ 
ποιήθηκε συμπληρώθηκε και ισχύει. 

4. Τις διατάξεις του άρθρου 14 του Ν.2399/96 «Υλοποί¬ 
ηση της εισοδηματικής πολιτικής έτους 1996, για μισθούς 
και συντάξεις και άλλες διατάξεις (ΦΕΚ 90 τ.Α') με το 
οποίο καταργήθηκαν οι θέσεις των Περιφερειακών Διευ¬ 
θυντών και οι αρμοδιότητες τους περιήλθαν στον Γενικό 
Γ ραμματέα Περιφέρειας. 

5. Τιςδιατάξειςτωνπαρ.2και6του άρθρου 1 Ν.2503/97 
Διοίκηση, Οργάνωση, Στελέχωση της Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες δια¬ 
τάξεις (ΦΕΚ 107 τ.Α'), σύμφωνα με τις οποίες οι Περιφε¬ 
ρειακές Υπηρεσίες του Υπουργείου Οικονομικών, που 
συγκροτούσαν την Περιφερειακή Διοίκηση του Νομού ή 
Νομαρχίας δεν υπήχθησαν στην ενιαία οργανική μονάδα 
της Περιφέρειας ούτε καταργήθηκαν, αλλά αποτελούν 
από 1.9.97 Υπηρεσίες του Υπουργείου Οικονομικών. 

6. Το αριθμ. 28979/31.7.97 έγγραφο της Δ/νσης Διοίκησης 
του Υπ. Εσωτερικών Δημ. Διοίκησης και Αποκέντρωσης, σύμ¬ 
φωνα με το οποίο οι αρμοδιότητες του Γ εν. Γ ραμματέα της 
Περιφέρειας σε θέματα Υπηρεσιών του Υπ.Οικονομικών με- 
ταφέρονται από 1.9.97 στον Υπουργό Οικονομικών. 

7. Τις διατάξεις των άρθρων 1 μέχρι και 7 του Α.Ν 
2344/40 «περί αιγιαλού και παραλίας, όπωςτροποιήθηκαν 
και συμπληρώθηκαν με τις διατάξεις: α) του άρθρου 13 
του Ν.1078/1980 και β) του άρθρου 23 του Ν.1337/1983. 

8. Την υπ’ αριθμ. 3844/4.12.1980 (ΦΕΚ 67 τ.Δ'/6.2.1981) 
απόφαση του Νομάρχη Πρέβεζας, περί επικύρωσης έκ¬ 
θεσης και διαγράμματος καθορισμού οριογραμμής αι- 
γιαλού και παραλίας στη θέση «Δασύλλιο» περιοχής Αμ¬ 
μουδιάς Πρέβεζας, στην οποία εκ παραδρομής δεν ανα- 
φέρθησαντα όρια του παλαιού αιγιαλού στη θέση αυτή. 

9. Το υπ’ αριθμ.1278/6.6.2000 τηλεαντιγράφημα της 
Υδρογραφικής Υπηρεσίας Πολεμικού Ναυτικού. 

10. Την υπ’ αριθμ. 1039386/441/Α0006/21.4.2000 (ΦΕΚ571 
τ.Β'/21.4.2000) απόφασητου Πρωθυπουργού και Υπουργού 
Οικονομικών «Περί ανάθεσης αρμοδιοτήτων του Υπουργού 
Οικονομικών στους Υφυπουργούς Οικονομικών». 

11. Την υπ’ αριθμ. 1043053/483/Α0006/9.5.2000 (ΦΕΚ 622 
τ.Β'/10.5.2000) απόφαση του Υφυπουργού Οικονομικών 
«Περί μεταβίβασης αρμοδιοτήτων στον Γενικό Γ ραμματέα, 
στους Γενικούς Διευθυντές και στους Προϊσταμένους 
Δ/νσεωντου Υπουργείου Οικονομικών κλπ», αποφασίζουμε: 

Συμπληρώνουμε την αριθμ. 3844/4.12.1980 (ΦΕΚ 67 
τ.Δ'/6.2.1981) απόφαση του Νομάρχη Πρέβεζας με την 
οποία επικυρώθηκαν, η από 9.9.1980 έκθεση της επιτροπής 
και το διάγραμμα καθορισμού των ορίων αιγιαλού και πα¬ 
ραλίας στη θέση «Δασύλλιο» περιοχής Αμμουδιάς Ν.Πρέ¬ 
βεζας και καθορίζουμε και παλαιό αιγιαλό στη θέση αυτή, με 
συνεχή κυανή πολυγωνική γραμμή, με σημεία 1", 2", 3". 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 6 Ιουλίου 2000 

Ο Γενικός Γραμματέας 
ΧΑΡΗΣΑΛΑΜΑΝΟΣ 


Αριθ. 366 (5) 

Κήρυξη αναδασωτέας εκτάσεως 0,400 στρεμμάτων στη 
θέση «Ρέθι»του Δήμου Αχαρνών, του Νομού Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του Ν. 3200/55 «Περί Διοικητικής Απο- 
κεντρώσεως», όπως αυτές τροποποιήθηκαν μεταγενέ¬ 
στερα με το Ν.Δ. 532/70. 

2. Τις διατάξεις του Ν. 2503/1997 Διοίκηση, Οργάνωση, 
Στελέχωση της Περιφέρειας κ.λπ». 

3. Τις διατάξεις της παρ. 3 του άρθρου 117 του Συντάγ¬ 
ματος της Χώρας. 

4. Τις διατάξεις του Ν. 998/79 «Περί προστασίας των 
Δασών και των Δασικών εν γένει εκτάσεωντης Χώρας» και 
ειδικότερα: 

α) Του άρθρου 41 παρ. 1 β) Του άρθρου 38 παρ. 1. 

5. Τις διαταγές του Υπουργείου Γεωργίας: 

α) 160417/1180/8-7-80 «Περί οδηγιών για τις αναδασω¬ 
τέες εκτάσεις». β) 182447/3049/24-9-1980 

6. Την αριθ. 366/25-1-2000 πρόταση του Δασαρχείου 
Πάρνηθας σχετικά με την κήρυξη ως αναδασωτέας, της 
αναφερομένης στο θέμα εκτάσεως, αποφασίζουμε: 

Κηρύσσουμε αναδασωτέα, ώστε να αποκλεισθεί η διά¬ 
θεσή της για άλλο προορισμό, τη δημόσια δασική έκταση, 
εμβαδούτετρακοσίων χιλιοστών του στρέμματος (0,400), 
στη θέση «Ρέθι» περιφέρειας Δήμου Αχαρνών, Ν. Αττικής, 
με σκοπό τη διατήρηση του χαρακτήρατης δασικής έκτα¬ 
σης και την επαναδημιουργία της δασικής βλάστησης η 
οποία, αποτελούμενη από πρίνο, καταστράφηκε με πα¬ 
ράνομη υλοτομία και με την αυθαίρετη κατσκευή περί- 
φραξης με σιδερόπλεγμα, επί μήκους (60) μ. κατά μήνα 
Αύγουστο 1999. 

Η ανωτέρω έκταση είναι κηρυγμένη ως αναδασωτέα, με 
ευρύτερη, με την αριθ. 3622/1936 απόφαση Υπουργείου 
Γεωργίας και αποτελεί τμήμα έκτασης η οποία χαρακτη¬ 
ρίσθηκε ως δασική με την αριθ. 847/1987 πράξη χαρα¬ 
κτηρισμού του Δασάρχη Πάρνηθας προσδιορίζεται δε 
από τα στοιχεία: Α-Β-Γ-Δ-Α όπως φαίνονται στο συνημμέ¬ 
νο διάγραμμα το οποίο αποτελεί αναπόσπαστο μέρος της 
απόφασης αυτής και έχει όρια: 

Ανατολικά: Με δημόσια δασική έκταση. 

Δυτικά: Με δημόσια δασική έκταση. 

Βόρεια: Με δημόσια δασική έκταση εντός της οποίας 
υπάρχει αυθαίρετο κτίσμα. 

Νότια: Με δημόσια δασική έκταση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 26 Ιουνίου 2000 

Ο Γ ενικός Γ ραμματέας 
ΜΙΧΑΗΛ ΚΥΡΙΑΚΙΔΗΣ 

Αριθ. 1627 (6) 

Κήρυξη αναδασωτέας έκτασης 1,539 στρεμμάτων στη 
θέση «Αγ. Γεώργιος» περιφέρειας Δήμου Αφετών Νο¬ 
μού Μαγνησίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις δ/ξεις του Ν. 3200/55 «περί διοικητικής αποκέ¬ 
ντρωσης, όπως τροποποιήθηκε και συμπληρώθηκε μεγ- 
ταγενέστερα με το Ν.Δ. 532/70. 

2. Τις δ/ξεις του άρθρ. 117 παρ. 3 του Συντάγματος. 

3. Τις δ/ξεις του Ν. 998/79 «Περί προστασίας Δασών 
κ.λπ.» και ειδικότερα: 

α)του άρθρ. 41 παρ. 1, β)του άρθρ. 38 παρ. 1. 

4. Τις δ/γές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. την αριθμ. 3310/22.6.2000 πρόταση του Δασαρχείου 
Βόλου, με την οποία προτείνεται η κήρυξη της έκτασης 
που αναφέρεται στο θέμα ως αναδασωτέας. 

6. Του Ν. 2503/30.5.97 «Περίδιοίκησης, αποκέντρωσης, 
στελέχωσης της Περιφέρειας κ.ά. δ/ξεις». 

7. Την αριθμ. 2155/29.8.97 απόφαση του Γενικού Γραμ¬ 
ματέα της Περιφέρειας Θεσσαλίας, περί εξουσιοδοτήσε- 


ως των Δ/ντών Δασών των Νομών της Περιφέρειας να 
υπογράφουν με εντολή του αποφάσεις για την κήρυξη 
αναδασωτέων εκτάσεων, αποφασίζουμε: 

Κηρύσσουμε αναδασωτέα, με σκοπό τη διατήρηση του 
χαρακτήρα της ως δασικής και την αποκατάσταση με φυ¬ 
σική αναγέννηση της βλάστησης που εκχερσώθηκε την 
διακατεχόμενη έκταση με δασικό χαρακτήρα, εμβαδού 
1,539 στρεμ., που βρίσκεται στη θέση «Άγ. Γ εώργιος» Πε¬ 
ριφέρειας Δήμου Αφετών και προσδιορίζεται από τα στοι¬ 
χεία: Α, Β, Γ, Δ, Ε, Ζ, Η, Θ, I, Α και έχει όρια: 

Ανατολικά: Εθνική οδός Βόλου - Τσαγκαράδας, 

Δυτικά: Αγρός και αγροδασικός δρόμος, 

Βόρεια: Αγρός και εθνική οδός Βόλου - Τσαγκαράδας, 
Νότια: Κόμβος εθνικής οδού και αγροδασικού δρόμου, 
όπως φαίνεται στο συνημμένο διάγραμμα, που αποτε¬ 
λεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 30 Ιουνίου 2000 

Με εντολή Γενικού Γραμματέα Περιφέρειας 
Ο Διευθυντής Δασών 
ΕΥΣΤ. ΣΤΑΘΑΡΑΚΟΣ 

Αριθ. 3512 ( 7 ) 

Κήρυξη αναδασωτέας έκτασης εμβαδού «3.563» στρεμμά¬ 
των στην περιοχή των χωριών Νέων Ρουμάτων - Πρασ- 
σέ και Σέμπρωνα Δήμου Μουσούρων Νομού Χανίων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του Ν. 3200/55 περί Διοικητικής Αποκέ¬ 
ντρωσης, όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/70. 

2. Τις διατάξεις του άρθρου 117 παρ. 3 του Συντάγμα¬ 
τος των Ελλήνων. 

3. Τις διατάξεις του Ν. 998/79 « περί προστασίας δασών 
κ.λπ.» και ειδικώτερα α) του άρθρου 41 παρ. 1 και β) του 
άρθρου 38 παρ. 1 

4. Τις διαταγές του Υπουργείου Γεωργίας: 

α) 160417/1180/8-7-80 και β) 182447/3049/24-9-80. 

5. Την υπ’ αριθ.εισηγητική έκθεση της Δ/νσης Δα¬ 

σών Χανίων σχετική με τη κήρυξη ως αναδασωτέας της 
εκτάσεως που αναφέρεται στο θέμα της παρούσης απο- 
φάσεως λόγω εμπρησμού της, την 5.4.2000, αποφασί¬ 
ζουμε: 


Κηρύσσουμε αναδασωτέα την καμένη δημόσια δασική 
έκταση εμβαδού τριών χιλιάδων πεντακοσίων εξήντα 
τριών (3.563) στρεμμάτων στην περιοχή των χωρίων Νέ¬ 
ων Ρουμάτων - Πρασσέ και Σέμπρωνα Δήμου Μουσού¬ 
ρων Νομού Χανίων. 

Η αναδασωτέα έκταση απεικονίζεται κατά θέση, σχήμα 
και όρια από την διακεκομμένη γραμμή πάνω σε απόσπα¬ 
σμα χάρτη κλίμακας 1:5000, το οποίο είναι θεωρημένο 
από το Δ/ντή Δασών Χανίων και προσαρτημένο στην πα¬ 
ρούσα απόφασή μας. 

Σκοπός της κηρύξεως της ανωτέρω εκτάσεως ως ανα¬ 
δασωτέας είναι η διατήρηση του δασικού χαρακτήρα αυ¬ 
τής, η αποκατάσταση με φυσική αναγέννηση της καμένης 
αυτοφυούς δασικής βλάστησης και ο αποκλεισμός της 
διάθεσης αυτής για άλλη χρήση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 5 Ιουνίου 2000 

Με εντολή Γενικού Γραμματέα Περιφέρειας 
Η Γ ενική Διευθύντρια 
ΜΑΡΙΑ ΛΥΓΙΔΑΚΗ-ΙΩΑΝΝΙΔΟΥ 

